רוצה שנמצא לך דיל טוב?
היער השחור קיבל את שמו בשל היערות הרבים עם העצים הצפופים והאפלה השוררת בו, אשר שימשו מקור השראה לאגדות רבות. מספרים כי האנשים שהתגוררו באזור האמינו כי ביער חיים גמדים, מכשפות ופיות. אחד הסיפורים המפורסמים של היער השחור הוא המעשייה על עמי ותמי שיצאו לטייל ביער ומצאו בו בית שוקולד וממתקים שלאחר מכן התברר כביתה של המכשפה.
היער השחור משתרע על פני שטחים נרחבים במדינת באדן וירטמברג שבגרמניה. אורכו של היער השחור מצפון לדרום הוא כ160 ק"מ. זהו אחד מהיערות המרתקים, והמגוונים ביותר בעולם.
אנו מציעים חבילות נופש רבות לאזור היער השחור שמתבססות על טיסות למספר יעדים. כל חבילות הנופש לאזור היער השחור גרמניה כוללות טיסה, רכב ובתי מלון או בתי אירוח. מקומות הלינה פרוסים לכל אורכו ורוחבו של היער השחור וממוקמים בעיירות קטנות וציורית וגם בעיר הגדולה פרייבורג, בירת היער השחור. נוסעים לחופשת היער השחור עם ילדים? בכפרי הנופש ובבתי האירוח ניתן לאכלס בדרך כלל עד 6 אנשים בדירה מרווחת אחת שתתאים לכל המשפחה. אטרקציות ביער השחור גרמניה באדן באדן-עיירת הקזינו והספא המפורסמת. מומלץ לסייר בארמונות העיר העתיקה, גן הורדים, בית הקזינו המרכזי ומרחצאות הספא הציבוריות. אופנבורג-עיר היסטורית שנוסדה לפני כ- 850 שנה. העיר צופה אל מישור הריין ואל הכרמים הרבים. פרייבורג-בירת היער השחור, ידועה בעיקר בשל המנזר המדהים שבה, יצירת מופת מימי הביניים. בעיר ניתן למצוא בניינים ומגדלים היסטוריים, תעלות מים הזורמות ברחוב, סימטאות ציוריות, שוק ססגוני, אתרי ספא, שבילי הליכה, מסלולי אופניים ועוד..
באד דורהיים-עיירת נופש ומרפא השוכנת ביער השחור בגובה 700 מטר מעל פני הים ומוכרת כמרכז נופש ורוגע. בעיירה מרחצאות מי מלח, פארק מרהיב ביופיו ואפשרויות רבות לטיולים ביער השחור, שוויץ וצרפת.
באדן ווילר- עיירת נופש ומרפא מפורסמת מזה 2000 שנה. העיירה שוכנת בדרום היער השחור, כ-45 דקות נסיעה מבאזל. מסביב לעיירה יערות, כרמים, כפרים ציוריים, נחלים ואגם. בעיירה בית מרחצאות מהיפים באירופה.
אגם טיטיסי וכפר הינטרזרטן-אגם מרהיב ביופיו, אשר סביבו כפרים מקסימים. לאורך הטיילת עשרות בתי קפה, מסעדות וחנויות. בקרבת אגם טיטיסי נמצא הכפר – הינטרזרטן, הידוע כאתר נופש ציורי ובו אוויר הרים צלול. ברחבי הכפר ניתן למצוא מסלולי הליכה רבים ומהנים. היער השחור עם ילדים- אטרקציות למשפחה.
פארק אירופה- פארק שעשועים ענק המחולק לאזורים שכל אחד מהם מייצג מדינה שונה. בפארק מתקני שעשועים רבים ומופעים. המגלשות בטודנאו- בעיירה טודנאו עולים להר גבוה ברכבל ויורדים משם על "רכבים" קטנים המחוברים למסילות. מומלץ מאוד לילדים ולמבוגרים כאחד.